Hr. Jürgen Ligi

Rahandusminister

 21. veebruar 2025

KIRJALIK KÜSIMUS

**Noorte tööhõive soodustamine**

Lugupeetud Jürgen Ligi

Eestis on noorte tööhõive oluline teema, kuna varajane töökogemus aitab arendada oskusi, tööharjumusi ja suurendada konkurentsivõimet tulevikus. Praegu on olukord selline, et kõikidele lastele ning noortele on tagatud riigi poolt tasuta ravikindlustus. Kui aga õpilane asub kooli kõrvalt tööle, peab ka tööandja tema töötasult täies mahus sotsiaalmaksu maksma. See tähendab, et riik saab sama inimese eest sotsiaalmaksu kahekordselt – nii riigieelarvest kui ka tööandjalt. See võib olla tööandjatele täiendav kulu, mis vähendab motivatsiooni noori tööle võtta.

Üks võimalus noorte tööhõive suurendamiseks oleks vabastada nende töötasu täielikult või osaliselt sotsiaalmaksust. See muudaks noorte palkamise tööandjatele soodsamaks ja annaks rohkematele õpilastele võimaluse omandada töökogemust.

Seoses sellega palun Teil vastata alljärgnevatele küsimustele:

1. Kui palju on Eestis kuni 19-aastaseid (kaasa arvatud) õpilasi, kes on viimase kolme aasta jooksul töötanud ning kelle töötasult on makstud sotsiaalmaksu?

Palume andmed esitada aastate kaupa

1. Kui palju on viimase kolme aasta jooksul laekunud riigile makse kuni 19-aastaste (k.a.) noorte töötamisega seoses?

Palume andmed esitada aastate kaupa

1. Milliseid soodustusi on riigil võimalik teha, et soodustada noorte töötamist nii hooajaliselt kui ka kooli kõrvalt?

Lugupidamisega

/allkirjastatud digitaalselt/

Lauri Laats

Eesti Keskerakonna fraktsiooni esimees